wickkiey/tamil-wikipedia-markdown huggingface dataset:
# அண்மை கிழக்கின் பாலஸ்தீன அகதிகளுக்கான ஐக்கிய நாடுகளின் நிவாரண முகமை



**அண்மை கிழக்கின் பாலஸ்தீன அகதிகளுக்கான ஐக்கிய நாடுகள் அவையின் நிவாரண முகமை** (*United Nations Relief and Works Agency for Palestine Refugees in the Near East*) என்பது ஐக்கிய நாடுகள் அவையின் திட்டமாகும். அண்மைக் கிழக்கின் லெவண்ட் பிரதேசத்தில் வாழும் பாலஸ்தீன அகதிகளுக்கு கல்வி, சுகாதாரம், சமூக சேவைகள், தங்குமிட வசதிகள், சிறு கடன் மற்றும் அவசரகால உதவிகள் செய்வதற்கு 8 டிசம்பர் 1949 அன்று நிறுவப்பட்ட அமைப்பாகும். including legally adopted children. இதன் தலைமையகம் அம்மான் மற்றும் காசாக்கரையில் உள்ளது. 1948 அரபு - இசுரேல் போர் காரணமாக இந்த அமைப்பு நிறுவப்பட்டது.  

2019 முடிய இந்த அமைப்பில் 5.6 மில்லியன் பாலஸ்தீன அகதிகள் பதிவுச் செய்து கொண்டு, நிவாரண உதவிகள் பெறுகின்றனர்..  

இந்த அமைப்பில் பணியாற்றும் 30,000 ஊழியர்களில் பெரும்பாலோர் பாலஸ்தீன அகதிகள் ஆவார். சிறு அளவில் பன்னாட்டு ஊழியர்கள் பணியில் உள்ளனர்.  

ஜோர்டான், லெபனான், சிரியா, காசாக்கரை, கிழக்கு எருசலேம் மற்றும் மேற்குக் கரை பகுதிகளுக்கு வெளியே வாழும் பாலாஸ்தீன அகதிகளுக்கு, அகதிகளுக்கான ஐக்கிய நாடுகளின் ஆணையம் உதவி செய்கிறது. இந்த அமைப்பு நிவாரண உதவிகளுக்கு, பல்வேறு நாடுகளிடமிருந்து நிதியுதவி மற்றும் பொருளுதவிகள் பெறுகிறது.  
## அடிக்குறிப்புகள்
# மலேசிய கூட்டரசு சாலை 13



**மலேசிய கூட்டரசு சாலை 13** (ஆங்கிலம்: *Malaysia Federal Route 13*; மலாய்: *Laluan Persekutuan Malaysia 13*) என்பது தீபகற்ப மலேசியா, நெகிரி செம்பிலான், கோலா பிலா மாவட்டம், சுவாசே நகரத்தையும் பகாவ் நகரத்தையும் இணைக்கும் கூட்டரசு சாலையாகும்.  

13.69 கி.மீ. (8.51 மைல்) நீளம் கொண்ட இந்தச் சாலை நெகிரி செம்பிலான் மாநிலத்தின் இரு முக்கிய நகரஙகளான சுவாசே நகரம்; மற்றும் பகாவ் நகரம்; ஆகிய இரு நகரங்களையும் இணைக்கும் சாலையாக அறியப்படுகிறது.  

## பொது

மலேசிய கூட்டரசு சாலை 13-இன் கிலோமீட்டர் **0** *(Kilometre Zero)* என்பது நெகிரி செம்பிலான் மாநிலத்தின் பகாவ் நகரத்தில் உள்ளது.  

மலேசிய கூட்டரசு சாலை 13-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.  

## சுவாசே

சுவாசே நகரம் (*Juasseh*), மலேசியா, நெகிரி செம்பிலான் மாநிலத்தின் கோலா பிலா மாவட்டத்தில் உள்ள ஒரு நகரம்; மற்றும் ஒரு முக்கிம் ஆகும். நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.  

நெகிரி செம்பிலான் மாநிலத்தின் தலைநகரான சிரம்பான் நகரத்தில் இருந்து சுவாசே நகரம் ஏறக்குறைய 48 கி.மீ.; மலேசியாவின் தலைநகரான கோலாலம்பூர் மாநகரத்தில் இருந்து 114 கி.மீ.; தொலைவில் உள்ளது.  

## இடைமாற்று வழிகளின் பட்டியல்

| குறிப்புகள் |  |  |  |  |
| --- | --- | --- | --- | --- |
| **சுவாசே** | **மேற்கு**
காராக்
கோலா கிளவாங்
செர்திங்

**தெற்கு**
கோலா பிலா
ஜொகூல்
தம்பின் | T - சந்திப்புகள் |  |  |
| கம்போங் தெருசான் |  |  |  |  |
| கம்போங் பாடாங் லாலாங் |  |  |  |  |
| கம்போங் கோலா கெப்பிஸ் | கம்போங் கோலா கெப்பிஸ் | T - சந்திப்புகள் |  |  |
| **ஜெம்புல் ஆற்றுப்பாலம்** |  |  |  |  |
| **<span>கோலா பிலா-செம்பில் மாவட்ட எல்லை</span>** |  |  |  |  |
| கம்போங் ஜம்பு லாப்பான் | **வட மேற்கு**
பத்து கிக்கிர்
செர்த்திங்

**தெற்கு**

<span><span><span>N17</span></span></span> **டாங்கி சாலை**
டாங்கி
ஜொகூல் | சந்திப்புகள் |  |  |
| **பகாவ்**
பகாவ் தொடருந்து நிலையம் |  |  |  |  |
| **0** | **பகாவ்** | **வடக்கு**
தெமர்லோ
திரியாங்
பண்டார் செரி ஜெம்புல்
பண்டார் துன் அப்துல் ரசாக்
பண்டார் முவாட்சாம் சா
பெரா ஏரி

**தெற்கு**
ரொம்பின்
கிம்மாஸ்
சிகாமட் | T - சந்திப்புகள் | } |
# தெக்ரி கர்வால் மக்களவைத் தொகுதி



**தெக்ரி கர்வால் மக்களவைத் தொகுதி** (*Tehri Garhwal Lok Sabha constituency*) உத்தராகண்டம் மாநிலத்தின் ஐந்து மக்களவைத் தொகுதிகளில் ஒன்றாகும். மக்களவை தொகுதிகளின் எல்லை நிர்ணயத்தைத் தொடர்ந்து 1957ஆம் ஆண்டில் இந்த தொகுதி உருவாக்கப்பட்டது. இது தேராதூன் (பகுதி) தெக்ரி கர்வால் (பகுதி) மற்றும் உத்தரகாசி மாவட்டங்களை உள்ளடக்கியது (பகுதி  

## சட்டமன்றத் தொகுதிகள்
**உத்தராகண்டம் உருவாக்கப்பட்ட பிறகு**  

தற்போது, தெக்ரி கர்வால் மக்களவைத் தொகுதி பின்வரும் பதினான்குச் சட்டமன்றத் தொகுதிகளைக் கொண்டுள்ளது.  
| 1 | புரோலா (ப.இ.) | உத்தரகாசி | துர்கேஷ்வர் லால் | பாஜக |
| --- | --- | --- | --- | --- |
| 2 | யமுனோத்ரி | சஞ்சய் தோபால் | சுயேச்சை |  |
| 3 | கங்கோத்ரி | சுரேசு சிங் சவுகான் | பாஜக |  |
| 9 | கன்சாலி (ப.இ.) | தெக்ரி கர்வால் | சக்தி லால் ஷா | பாஜக |
| 12 | பிரதாப் நகர் | விக்ரம் சிங் நேகி | இதேகா |  |
| 13 | தெக்ரி | கிசோர் உபாத்யாயா | பாஜக |  |
| 14 | தனௌல்டி | பிரிதம் சிங் பன்வார் | பாஜக |  |
| 15 | சக்ரதா (ப.கு.) | தேராதூன் | பிரிதம் சிங் | இதேகா |
| 16 | விகாசுநகர் | முன்னா சிங் சவுகான் | பாஜக |  |
| 17 | சகாசுபூர் | சகதேவ் சிங் புண்டிர் | பாஜக |  |
| 19 | இராய்ப்பூர் | உமேசு சர்மா 'கௌ' | பாஜக |  |
| 20 | இராஜ்பூர் சாலை (ப.இ.) | கஜன் தாசு | பாஜக |  |
| 21 | தேராதூன் கான்டன்ட் | சவிதா கபூர் | பாஜக |  |
| 22 | முசோரி | கணேசு ஜோசி | பாஜக | } |
**உத்தராகண்டம் உருவாவதற்கு முன்பு**  

தெக்ரி கர்வால் மக்களவைத் தொகுதி பின்வரும் ஐந்து சட்டமன்றத் தொகுதிகளை உள்ளடக்கியிருந்தது.  
| பெயர் | எஸ்சி/எஸ்டி |  |  |
| --- | --- | --- | --- |
| தேராதூன் |  |  |  |
| சக்ரதா | ப.இ. |  |  |
| முசோரி | பொது |  |  |
| தெக்ரி கர்வால் |  |  |  |
| தேவபிரயாக் |  |  |  |
| தெக்ரி |  |  |  |
| உத்தரகாசி | உத்தரகாசி | ப.இ. | } |

## நாடாளுமன்ற உறுப்பினர்கள்
| 1952 | கமலேந்துமதி ஷா | சுயேச்சை |
| --- | --- | --- |
| 1957 | மனபேந்திர ஷா | இந்திய தேசிய காங்கிரசு |
| 1962 |  |  |
| 1967 |  |  |
| 1971 | பரிபூர்ணானந்த் பெயினுலி |  |
| 1977 | ட்ரெபன் சிங் நேகி | ஜனதா கட்சி |
| 1980 | இந்திய தேசிய காங்கிரசு |  |
| 1984 | பிரம் தத் |  |
| 1989 |  |  |
| 1991 | மனபேந்திர சா | பாரதிய ஜனதா கட்சி |
| 1996 |  |  |
| 1998 |  |  |
| 1999 |  |  |
| 2004 |  |  |
| 2007^ | விஜய் பகுகுணா | இந்திய தேசிய காங்கிரசு |
| 2009 |  |  |
| 2012^ | மாலா ராஜ்ய லட்சுமி ஷா | பாரதிய ஜனதா கட்சி |
| 2014 |  |  |
| 2019 |  |  |
| 2024 |  |  |
^ இடைத் தேர்தல்  

## தேர்தல் முடிவுகள்

### 2024
# டக்ளசு தோபியாசு



**டக்ளசு இயேம்சு தோபியாசு** (*Douglas James Tobias*) ஓர் அமெரிக்க வேதியியலாளர் ஆவார். இவர் இர்வைன் கலிபோர்னியா பல்கலைக்கழகத்தில் வேதியியல் துறையின் பேராசிரியராகவும் தலைவராகவும் உள்ளார். இவரது ஆராய்ச்சி உயிரி இயற்பியல் துறை, கோட்பாட்டு மற்றும் கணக்கீட்டு வேதியியல் துறைகளில் உள்ளது. 2006 ஆம் ஆண்டில் அறிவியல் முன்னேற்றத்திற்கான அமெரிக்க சங்கத்தின் உறுப்பினராக இவர் தேர்ந்தெடுக்கப்பட்டார். 2013 ஆம் ஆண்டில் அமெரிக்க வேதியியல் சங்கத்தின் உறுப்பினராகவும், 2014 ஆம் ஆண்டில் அமெரிக்க இயற்பியல் சங்கத்தின் உறுப்பினராகவும் தேர்ந்தெடுக்கப்பட்டார். 2014 ஆம் ஆண்டில், அமெரிக்க வேதியியல் ச்ங்கத்தின் இயற்பிய வேதியியல் பிரிவிலிருந்து கோட்பாட்டு வேதியியல் விருது இவருக்கு வழங்கப்பட்டது. மேலும் 2017 ஆம் ஆண்டில், இராயல் வேதியியல் கழகம் இவருக்கு மென் பருப்பொருள் மற்றும் உயிரி இயற்பியல் வேதியியல் விருதை வழங்கி சிறப்பித்தது.
# இனாயத் அகமது ககோர்வி



**இனாயத் அகமது ககோர்வி** (*Inayat Ahmad Kakorvi*) இந்திய சுதந்திர இயக்கத்தின் முக்கிய நபராவார். 1813 ஆம் ஆண்டு அக்டோபர் மாதம் 5 ஆம் தேதியன்று இவர் பிறந்தார். ஓர் இசுலாமிய அறிஞரான இவர் இசுலாமிய போதனைகளை மேம்படுத்துவதிலும், பிரித்தானிய இந்தியா அரசியல் நிலப்பரப்புக்கு பங்களிப்பதிலும் குறிப்பிடத்தக்க பங்களிப்பைக் கொண்டிருந்தார்.  

ககோர்வி பிரித்தானிய ஆட்சியில் அமைந்திருந்த பாராபங்கி என்ற நகரத்தில் பிறந்தார், இந்த நகரம் இன்றைய இந்திய நகரமாகும். இசுலாமிய படிப்புகளில் இவர் மிகுந்த ஆர்வத்தை வெளிப்படுத்தினார். மத அறிவியலில் விரிவான கல்வியைத் தொடர்ந்தார்.  

## பங்களிப்புகள்
ஓர் இசுலாமிய அறிஞராக, முப்தி இனாயத் அகமது ககோர்வி இசுலாமிய போதனைகளைப் புரிந்துகொள்வதற்கும் பரப்புவதற்கும் குறிப்பிடத்தக்க பங்களிப்புகளை வழங்கினார். பல நூல்களை எழுதியுள்ளார் . இவரது புத்தகங்களில் ஒன்று *இல்ம் உல் சீகா* தார்சு-இ-நிசாமி பாடத்திட்டத்தின் ஒரு பகுதியாகும்.  

தனது அறிவார்ந்த முயற்சிகளுக்கு மேலதிகமாக, ககோர்வி இந்திய சுதந்திர இயக்கத்தில் தீவிரமாக பங்கேற்றார்.  

## இறப்பு
இனாயத் அகமது ககோர்வி 1863 ஆம் ஆண்டு ஏப்ரல் மாதம் 7 ஆம் தேதியன்று தனது 49 வயதில், நீரில் மூழ்கியதால் இறந்தார்.
# உரூபி எம்புரோம்



**உரூபி எம்புரோம்** (Ruby Hembrom) இந்தியாவிலுள்ள மேற்கு வங்காளத்தின் கொல்கத்தா நகரத்தைத் தளமாகக் கொண்ட இலாப நோக்கற்ற வெளியீடு மற்றும் காப்பக அமைப்பான ஆதிவாணி என்ற அமைப்பின் நிறுவனர் மற்றும் இயக்குநர் ஆவார்.  

எம்புரோம் ஆதிவாணி என்ற அமைப்பின் நிறுவனர் மற்றும் இயக்குநர் ஆவார். ஆதிவானி என்பது "சந்தல் மக்களின் குரல்" ஆகும். கொல்கத்தா இறையியலாளர் திமோதியாசு எம்புரோமுக்கும் அவரது மனைவி எல்வீனாவுக்கும் மகனாகப் பிறந்தார்.  

2013 ஆம் ஆண்டில், பழங்குடி சித்தாந்தம், சிந்தனை மற்றும் அறிவுக்கான பரிசான ஆதிவாசி ஊறுகாய் என்ற விருதை இவர் நிறுவியுள்ளார். ஆதிவாசிகள் அவர்களின் வாழ்க்கை, போராட்டங்கள் மற்றும் வெற்றிகளின் வெளியிடப்படாத கதைகளைப் பகிர்ந்து கொள்ளுமாறு அழைப்பு விடுத்து பின்னர் அவற்றை வெளியிட்டார்.
# பர்மேசு சாகானி



**பர்மேசு சாகானி** (*Parmesh Shahani*) ஓர் இந்திய எழுத்தாளரும் கோத்ரேச்சு இந்தியா கலாச்சார ஆய்வகத்தின் தலைவரும் ஆவார்.  

## ஆரம்பகால வாழ்க்கை மற்றும் கல்வி

சாகானி இந்தியாவின் மும்பையில் பிறந்து வளர்ந்தார்.  

1996 ஆம் ஆண்டில் பம்பாய் பல்கலைக்கழகத்தில் நிதித்துறையில் இளங்கலை பட்டம் பெற்றார், பின்னர் சேவியர் நிறுவனத்தில் தகவல் தொடர்பியல் துறையில் திரைப்படம் மற்றும் தொலைக்காட்சியில் ஒன்றும் 2003 ஆம் ஆண்டு கல்வியில் ஒரு பட்டயமும் என இரண்டு முதுகலை பட்டயங்களைப் பெற்றார். 2005 ஆம் ஆண்டில், மாசசூசெட்சு தொழில்நுட்ப நிறுவனத்தில் ஊடக ஆய்வுகளில் முதுகலைப் பட்டம் பெற்றார்.  

## தொழில்
1996 ஆம் ஆண்டில் இளங்கலை பட்டம் பெற்ற பிறகு, சாகானி பம்பாய் டைம்சின் செய்தி நிருபராக மற்றும் இந்தியாவின் முதல் நிகழ்நேர இளைஞர் இதழான பிரசுலைம்சோடா.காம் நிறுவியது உட்பட பல்வேறு வேலைகளை மேற்கொண்டார்.  
- உலகப் பொருளாதார மன்றத்தின் இளம் உலகளாவியத் தலைவர்
# கிம் கொட்டன்



**கிம் கொட்டன்** (பிறப்பு: 24 பெப்ரவரி 1978) ஒரு நியூசிலாந்து துடுப்பாட்ட நடுவர் ஆவார். ஆகத்து 2018 இல், அவர் 2018-19 ஐசிசி உலக இருபது20 கிழக்கு ஆசியா-பசிபிக் தகுதிப் போட்டிகளில் நடுவராகக் கடமையாற்றினார். அடுத்த மாதம் பன்னாட்டுத் துடுப்பாட்ட அவை நடுவர்களின் மேம்பாட்டுக் குழுவில் சேர்க்கப்பட்டார்.  

## நடுவர் தொழில்
அக்டோபர் 2018 இல், 2018 ஐசிசி பெண்கள் உலக இருபது20 போட்டிக்கான பன்னிரண்டு கள நடுவர்களில் ஒருவராக அவர் பெயரிடப்பட்டார்.  

பிப்ரவரி 2020 இல், ஆஸ்திரேலியாவில் 2020 ஐசிசி மகளிர் இருபது20 உலகக் கோப்பையில் கடமையாற்றும் நடுவர்களில் ஒருவராக ஐசிசி அவரை நியமித்தது. இந்த உலகக் கோப்பை இறுதிப் போட்டிக்கான இரண்டு கள நடுவர்களில் ஒருவராகக் கொட்டன் பெயரிடப்பட்டார். பிப்ரவரி 2022 இல், நியூசிலாந்தில் நடைபெறும் 2022 மகளிர் துடுப்பாட்ட உலகக் கோப்பை கள நடுவர்களில் ஒருவராக அவர் பெயரிடப்பட்டார். ஏப்ரல் 1, 2022 அன்று, இந்த உலகக் கோப்பை இறுதிப் போட்டிக்கான கள நடுவர்களில் ஒருவராக கொட்டன் நியமிக்கப்பட்டார்.  

5 ஏப்ரல் 2023 அன்று, இலங்கை நியூசிலாந்திற்கு சுற்றுப்பயணம் மேற்கொண்டபோது நியூசிலாந்து மற்றும் இலங்கை இடையேயான தனது முதல் ஆண்கள் இருபது20 பன்னாட்டுப் போட்டியில் அவர் கடமையாற்றினார். கொட்டன் முழு உறுப்பினர் அணிகளுக்கிடையிலான ஆண்கள் இருபது20 போட்டியில் கள நடுவராக நின்ற முதல் பெண் ஆனார்.  

செப்டம்பர் 2024 இல், 2024 ஐசிசி பெண்கள் இருபது20 உலகக் கோப்பைக்கான அனைத்து பெண் அலுவல் குழுவின் உறுப்பினராக அவர் பெயரிடப்பட்டார்.
# இயூலியா ரைசு

''  
**இயூலியா எலிசபெத் ரைசு** (''Julia Elizabeth Rice) என்பவர் பிரித்தானிய -அமெரிக்க கணக்கீட்டு வேதியியலாளர் ஆவார். இவர் கலிபோர்னியாவின் சான் இயோசு நகரில் உள்ள ஐ. பி. எம். ஆராய்ச்சி மையத்தில் பணிபுரிகிறார். கரிம மூலக்கூறுகளின் உருவகப்படுத்துதலில் நேரியல் அல்லாத ஒளியியல் பற்றிய ஆய்வு, குவாண்டம் வேதியியலுக்கான முல்லிகன் மென்பொருள் தொகுப்பின் வளர்ச்சி, அறிவியல் தரவு மேலாண்மை மற்றும் புள்ளிவிவர இயக்கவியலுடனான இணைப்புகள் ஆகியவை இவரது பணிகளில் அடங்கும்.  

## கல்வி மற்றும் தொழில்
இயூலியா ரைசு 1960 ஆம் ஆண்டு சூலை மாதம் 10 ஆம் தேதியன்று இங்கிலாந்தின் கேம்பிரிட்ச்சில் பிறந்தார். 1981 ஆம் ஆண்டில் இலண்டன் பல்கலைக்கழகத்தின் இராயல் ஆலோவேயில் இருந்து கணிதம் மற்றும் வேதியியலில் இளங்கலை பட்டம் பெற்றார். மார்ட்டின் ஆலோவே பரிசையும் வென்றார். 1985 ஆம் ஆண்டில் கேம்பிரிட்ச்சு பல்கலைக்கழகத்தில் நிக்கோலசு சி. ஏண்டி மேற்பார்வையில் கோட்பாட்டு வேதியியலில் முனைவர் பட்டம் பெற்றார்.  

பெர்க்லியின் கலிபோர்னியா பல்கலைக்கழகத்தில் மூன்றாம் என்றி எஃப். சேஃபர் உடன் முதுகலை ஆராய்ச்சிப் படிப்பிற்குப் பிறகு, கேம்பிரிட்ச்சு நியூன்காம் கல்லூரியில் ஓர் ஆண்டு ஆராய்ச்சியாளராக இருந்த இவர் 1988 ஆம் ஆண்டில் ஐபிஎம் ஆராய்ச்சியில் சேர்ந்தார்.  

## அங்கீகாரம்
2001 ஆம் ஆண்டில் இயூலியா ரைசு அமெரிக்க இயற்பியல் சங்கத்தின் உறுப்பினராக பெயரிடப்பட்டார். இவ்வமைப்பின் கணக்கீட்டு இயற்பியல் பிரிவில் இருந்து பரிந்துரைக்கப்பட்ட பின்னர், "எலக்ட்ரான் தொடர்புடன் பகுப்பாய்வு வழித்தோன்றல் முறைக்கான திறமையான வழிமுறைகளை உருவாக்குவதற்கும், துல்லியத்துடன் அதிர்வெண் சார்ந்த துருவமுனைப்புகளைக் கணக்கிடுவதற்கும் இவருக்கு வாய்ப்பு கிடைத்தது. 2003 ஆம் ஆண்டில் ஐபிஎம் தொழில்நுட்ப அகாதமியில் தேர்ந்தெடுக்கப்பட்டார். மேலும் குவாண்டம் மூலக்கூறு அறிவியலின் சர்வதேச அகாடமியின் உறுப்பினராகவும் உள்ளார்.
# எம். இராம்குமார்



**எம். இராம்குமார் (*M. Ramkumar*)** என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். பாபநாசம் சட்டமன்றத் தொகுதியில் இருந்து தமிழக சட்டப்பேரவைக்கு தேர்ந்தெடுக்கப்பட்டார்.  

2001 ஆம் ஆண்டு தமிழ் மாநில காங்கிரசு வேட்பாளராகவும், 2006 மற்றும் 2011 சட்டமன்றத் தேர்தல்களில் இந்திய தேசிய காங்கிரசு வேட்பாளராகவும் போட்டியிட்ட இவர் 1996 முதல் 2001 வரை தஞ்சாவூர் மாவட்ட பஞ்சாயத்தின் தலைவராக இருந்தார்.  

2011 தேர்தலில் அகில இந்திய அண்ணா திராவிட முன்னேற்றக் கழகத்தின் வேட்பாளரான இரா. துரைக்கண்ணுவிடம் தோல்வியடைந்தார்.  

அந்த தேர்தலில் அனைத்திந்திய அண்ணா திராவிட முன்னேற்றக் கழகமும் அவர்களின் கூட்டணியும் இவர் சார்ந்திருந்த காங்கிரசின் கூட்டணி கட்சியான தி. மு. க. எதிர்க்கட்சித் தலைமை பதவியை பெறமுடியாதபடி 203 இடங்களில் வென்றன.  

## தனிப்பட்ட வாழ்க்கை
இவர் 18 ஏப்ரல் 1968 இல் கும்பகோணத்தில் பிறந்தார் . இவரது பெற்றோர் மருதப்பிள்ளை ஜெய லட்சுமி ஆவர். இவரது தந்தை மருதப்பிள்ளை காவல்துறை கண்காணிப்பாளராக இருந்துள்ளார். பின்னர் திருச்சி ஜமால் முகமது கல்லூரியில் இளங்கலைப் பட்டம் பெற்றார். அரசியலில் மிகுந்த ஆர்வம் கொண்ட இவர் ஜி. கே. மூப்பனார் தலைமையிலான இந்திய தேசிய காங்கிரசில் இணைந்தார்.  

## அரசியல் வாழ்க்கை
1976 முதல் 1980 வரை தமிழ்நாடு காங்கிரஸ் கட்சியின் தலைவராகவும், 1980 முதல் 1988 வரை காங்கிரஸ் கட்சியின் பொதுச் செயலாளராகம் இருந்த ஜி. கே. மூப்பனாரின் தீவிர விசுவாசியாக தனது அரசியல் பயணத்தைத் தொடங்கிய இராம்குமார் மீண்டும் 1996ஆம் ஆண்டு தமிழ் மாநில காங்கிரஸ் கட்சியை (டி. எம். சி.) மூபனார் நிறுவிய போது அக்கட்சியில் சேர்ந்தார்.  

இவருக்கு 1991 ஆம் ஆண்டு காங்கிரசு கட்சியின் இளைஞர் பிரிவில் பல்வேறு பொறுப்புகள் வழங்கப்பட்டன. பின்னர் 1996 இல் உள்ளாட்சி அமைப்புகளுக்கான தேர்தலில் போட்டியிட்டு மாவட்ட பஞ்சாயத்தில் முன்னணி பதவிகளை வகித்தார். பின்னர் பாபநாசம் சட்டமன்றத் தொகுதியில் வேட்பாளராகப் போட்டியிட்டு வெற்றி பெற்றார்.  

மூப்பனார் குடும்பத்தின் நெருங்கிய நம்பிக்கையாளராக இருந்த இவர். ஜி. கே. மூப்பனாரின் சொந்த ஊரில் தொடர்ச்சியாக மூன்று முறை வேட்பாளராக போட்டியிட்டுள்ளார். மூப்பனார் குடும்பத்தின் நெருங்கியவராக இருந்த போதிலும் இராம்குமார் அ. தி. மு. க-வில் சேர முடிவு செய்தார்.  

ஜூன் 2016 இல் இவர் மறைந்த முதலமைச்சர் **ஜெ. ஜெயலலிதா** முன்னிலையில் அகில இந்திய அண்ணா திராவிட முன்னேற்றக் கழகத்தில் சேர்ந்தார்.  

இவரது கட்சிதாவல் பின்னாட்களில்தமிழ் மாநில காங்கிரஸ் கட்சியைச் சேர்ந்த பெரும்பாலான தலைவர்கள் கட்சியை விட்டு வெளியேறி அகில இந்திய அண்ணா திராவிட முன்னேற்றக் கழகத்தில் சேருவதற்கு முதல்படியாக இருந்தது.
# தேவேந்திர சுவரூப்பு



**தேவேந்திர சுவரூப்பு** (*Devendra Swarup*) என்பவர் ஓர் இந்திய எழுத்தாளர் ஆவார். பத்திரிகையாளராகவும் இராசுட்ரிய சுயம்சேவாக் சங்க சித்தாந்தவாதியாகவும் அறியப்படுகிறார். 1926 ஆம் ஆண்டில் இவர் பிறந்தார்.  

இராசுட்ரிய சுயம்சேவாக் சங்க சித்தாந்தவாதியான தேவேந்திர சுவரூப்பு, பிரதமர் அடல் பிகாரி வாச்பாயின் கீழ் பத்திரிகைத் துறையில் தனது வாழ்க்கையைத் தொடங்கினார். இந்தி மொழியில் வெளியாகும் கட்சியின் வார இதழான பஞ்சஜன்யாவின் ஆசிரியராகப் பணியாற்றினார்.  

## இறப்பு
வயது முதிர்வு தொடர்பான நோய்களால் பாதிக்கப்பட்ட இவர் 2019 ஆம் ஆண்டு டிசம்பர் மாதம் 30 ஆம் தேதியன்று அகில இந்திய மருத்துவ அறிவியல் கழகத்தில் அனுமதிக்கப்பட்டார். சனவரி மாதம் 14 ஆம் தேதியன்று மாலை 5.24 மணியளவில் தனது 93 ஆவது வயதில் காலமானார். 2019 ஆம் ஆண்டு மரணத்திற்குப் பின் இந்தியாவின் நான்காவது உயரிய குடிமகன் விருதான பத்மசிறீ விருது தேவேந்திர சுவரூப்புக்கு வழங்கப்பட்டது.
# 2024 கவரைப்பேட்டை தொடருந்து விபத்து



**கவரைப்பேட்டை தொடருந்து விபத்து** (*2024 Kavaraipettai Train Accident*) என்பது இந்தியாவின் தமிழ்நாடு மாநிலத்தின் திருவள்ளூர் மாவட்டத்தில் உள்ள கவரைப்பேட்டை என்ற இடத்தில் நிகழ்ந்த தொடருந்து விபத்து ஆகும். 11 அக்டோபர் 2024 இல் இரவு 8.27 மணியளவில் கர்நாடக மாநிலம், மைசூரில் இருந்து பீகார் மாநிலம், தர்பங்காவுக்கு சுமார் 2,000 பயணிகளுடன் சென்று கொண்டிருந்த பாக்மதி அதிவிரைவு இரயில் (வண்டி எண்:12578) திருவள்ளூர் மாவட்டம், கவரைப்பேட்டையில் நின்று கொண்டிருந்த சரக்கு இரயில் மீது மோதி விபத்து ஏற்பட்டது. 75 கி.மீ வேகத்தில் வந்த ரயில் நின்று கொண்டிருந்த சரக்கு ரயில் மீது மோதியதால் இவ்விபத்து நிகழ்ந்தது.  

## சேத விவரம்
இந்த விபத்தில் 13 தொடருந்துப் பெட்டிகள் தடம் புரண்டன. அதில் சுமார் 7 பெட்டிகள் ரயில் பாதையின் குறுக்கே கிடந்தன. இரு இரயில் பெட்டிகள் தீப்பற்றி எறிந்தன. இந்த விபத்தில் 19 பயணிகள் காயமடைந்தனர். இவ்விபத்து காரணமாக 18 தொடருந்து சேவைகளை இரத்து செய்வதாக தென்னக இரயில்வே அறிவித்தது.  

## விசாரணைக் குழு
விபத்துக்கான காரணம் குறித்து விசாரிக்க தென்னக இரயில்வே பொது மேலாளர் ஆர்.என். சிங் உத்தரவின் பேரில் உயர்மட்ட குழு ஒன்று அமைக்கப்பட்டுள்ளது. மேலும் எஸ்.பி. ஸ்ரீஜித் தலைமையிலான தேசிய புலணாய்வு நிறுவன அதிகாரிகளும் தீவிர விசாரனை செய்து வருகின்றனர். மேலும் இவ்விபத்து தொடர்பாக விசாரிக்க இரயில் சாரதி உள்ளிட்ட தனது 13 ஊழியர்களை நேரில் வருகை தந்து விளக்கமளிக்க தென்னக இரயில்வே நிர்வாகம் உத்தரவிட்டது.  

## சீரமைப்புப் பணிகள்
விபத்து நடந்த இடத்தில், தண்டவாளத்தில் தடம்புரண்ட அனைத்து ரயில் பெட்டிகளும் பாரந்தூக்கும் இராட்சத இயந்திரங்கள் உதவியுடன் அகற்றப்பட்டன. 12.10.2024 இரவுக்குள் 2 ரயில் பாதைகளும், 13.10.2024 காலைக்குள் மற்ற 2 பாதைகளும் சீர் செய்யப்பட்டு இரயில் போக்குவரத்து தொடங்கப்படும் என ஊடகங்கள் தெரிவித்தன.. விபத்து நடைபெற்ற இடத்துக்கு அமைச்சர் நாசர், திருவள்ளூர் மாவட்ட ஆட்சியர் பிரபு சங்கர் மற்றும் அதிகாரிகள் நேரில் சென்று ஆய்வு மேற்கொண்டனர்.  
## விபத்துக்கான காரணம்
இந்த அதிவிரைவு இரயில் கவரைப்பேட்டை ரயில் நிலையம் அருகே வருவதற்காக பிரதான பாதையில் வருவதற்காக, பச்சை நிற சமிஞ்ஞை கொடுக்கப்பட்டிருந்தது. ஆனால், அருகே வந்தபோது, பலமான அதிர்வு உண்டாகி, கிளைப் பாதையில் (லூப் லைனில்) செல்லத் தொடங்கியது. ஆதலால் அங்கு நின்று கொண்டிருந்த சரக்கு இரயிலில் மோதி விபத்து ஏற்பட்டதாக இரயில்வே வட்டாரங்களை மேற்கோள் காட்டி ஊடகங்கள் செய்தி வெளியிட்டன. இருப்பினும் விசாரணை அமைப்புகளின் புலணாய்வுகளுக்குப் பிறகே விபத்துக்கான அனைத்து காரணங்களும் தெரிய வரும்.  

## வழக்குகள்
கவனக்குறைவாக செயல்படுதல், உயிருக்கு ஆபத்து ஏற்படும் வகையில் செயல்படுதல், காயங்கள் மற்றும் கடுமையான காயங்கள் ஏற்படுத்தும் வகையில் செயல்படுதல் உள்ளிட்ட 4 பிரிவுகளின் கீழ் கொருக்குப்பேட்டை தொடருந்து காவல் நிலையத்தில் வழக்குப் பதிவு செய்து தொடருந்து ஓட்டுநர், சமிஞ்ஞை ஊழியர்கள், கொடி அசைக்கும் ஊழியர்கள், தொழிநுட்ப பணியாளர்கள், தண்டவாளப் பராமாிப்பாளர்கள் உள்ளிட்ட சுமார் 40 பேரிடம் காவல்துறை விசாரணை செய்து வந்தனர். விசாரணையில் தொடருந்து தடங்களில் இருந்த திருகு மற்றும் திருகாணிகள் கழட்டப்பட்டிருந்தது கண்டுபிடிக்கப்பட்டது. இதனால் சதிச் செயல் காரணமாக நிகழ்ந்திருக்கலாம் என்ற பிரிவில் இந்திய ரயில்வே சட்டத்தின் 150வது பிரிவை (ரயிலை சேதப்படுத்துதல் அல்லது தகர்க்க முயற்சித்தல்) இவ்வழக்கில் ரயில்வே போலீசார் கூடுதலாக சேர்த்து தீவிரமாக விசாரித்து வருகின்றனர்.
# காளி நாத் ராய்



**காளி நாத் ராய்** (*Kali Nath Roy*) இந்தியாவைச் சேர்ந்த ஒரு வங்காள தேசியவாத பத்திரிகையாளர் ஆவார். *தி டிரிப்யூன்* என்ற செய்தித்தாளின் தலைமை ஆசிரியராகப் பணியாற்றினார். இவரது மகன் சமரேந்திர நாத் ராய் ஒரு கணிதவியலாளர் மற்றும் பயன்பாட்டு புள்ளிவிவர நிபுணர் ஆவார்.  

## ஆரம்பகால வாழ்க்கை.
காளி நாத் ராய் 1878 ஆம் ஆண்டில் பிரித்தானிய இந்தியாவின் ஜெசூரில் பிறந்தார். கொல்கத்தா நகரத்தில் உள்ள இசுக்காட்டிசு பேராலயக் கல்லூரியில் படித்தபோது இவர் பிரிட்டிசு எதிர்ப்பு இயக்கத்தில் சேர்ந்து கல்லூரியை விட்டு வெளியேறினார். சுரேந்திரநாத் பானர்ச்சி தொகுத்த பெங்காலி இதழின் துணை ஆசிரியராக பணியாற்றத் தொடங்கினார்.  

## தொழில்
1911 ஆம் ஆண்டில் 'தி பஞ்சாபி' இதழில் ஆசிரியராக சேர்ந்தார். பின்னர் இலாகூரில் இருந்து வெளியிடப்பட்ட டிரிப்யூன் பத்திரிகையின் தலைமை ஆசிரியராக ஆனார். பிரித்தானிய காவல்துறையின் அட்டூழியங்கள் மற்றும் இராணுவச் சட்டத்தை தனது கட்டுரைகளில் கண்டித்தார், அத்துடன் பத்திரிகை சுதந்திரத்திற்காகவும் வாதிட்டார். தேசத்துரோக எழுத்துக்களை வெளியிட்டதாக அரசாங்கம் இவரை குற்றம் சாட்டியது. காளி நாத் ராய் தனது அச்சமற்ற, துணிச்சலான கட்டுரைகளால் பிரபலமாக இருந்தார். இதனால் *காளி பாபு* என்று அழைக்கப்பட்டார். 1932 ஆம் ஆண்டில் மகாத்மா காந்தி ராயின் அரசியல் எழுத்துக்களைப் பாராட்டினார். 1919 ஏப்ரலில் பிரபலமற்ற ஜாலியன் வாலாபாக் படுகொலை நிகழ்வில் ஆங்கிலேயர்களின் கைகளால் இந்தியர்கள் படுகொலை செய்யப்பட்டபோது, தி டிரிப்யூன் 1919 ஏப்ரல் 6 அன்று "ஜமா பள்ளிவாசலில் பிரார்த்தனை" என்ற தலைப்பில் ஒரு செய்தி அறிக்கையை வெளியிட்டது. இதற்காக ராய்க்கு இரண்டு ஆண்டுகள் கடுமையான சிறைத்தண்டனையும், ஆயிரம் ரூபாய் அபராதமும் விதிக்கப்பட்டது.  

## மரணம்.
இலாகூரின் கடுமையான குளிர்காலத்தில் ராயின் உடல்நிலை வேகமாக மோசமடைந்தது. 1945 டிசம்பர் 1 அன்று லாகூரை விட்டு வெளியேறினார், பயணத்தின் போது குளிர்ச்சியால் உறைந்து போனார். 1945 டிசம்பர் 9 அன்று கொல்கத்தாவில் இறந்தார்.
# ஆலன் அமீன்

**ஆலன் அமீன்** (Allan Amin) இந்தியா பாலிவுட், டோலிவுட் மற்றும் மாலிவுட் திரைப்பட நடிகர் மற்றும் சண்டைக்காட்சி இயக்குநர் (Stunt) ஆவார். 2001, 2004 மற்றும் 2006 ஆம் ஆண்டுகளில் *மிசன் காசுமீர்* (Mission Kashmir) (2000), *கயாமத்ஃ சிட்டி அண்டர் த்ரெட்* *(Qayamat: City Unter Threat)* (2003) மற்றும் டஸ் (Dus) (2005) ஆகிய திரைப்படங்களில் நடித்ததற்காக சிறந்த நடிப்புக்கான *ஃபிலிம் ஃபேர் விருதைப்* பெற்றார். 2018 ஆம் ஆண்டில் *சக்கா சாசூசு* (Jagga Jasoos)(2017) திரைப்படத்திற்காக *ஃபிலிம் ஃபேர்* விருதுக்கு பரிந்துரைக்கப்பட்டார். *<nowiki/>'சண்டைக் காட்சிகளை சொந்தமாக செய்ய விரும்பும் அனைத்து கலைஞர்களுக்கும் பயிற்சி அவசியம்'<nowiki/>* என்று சண்டைக் காட்சி இயக்குநர் ஆலன் கூறுகிறார்.  
## ஆரம்பகால வாழ்க்கை
ஆலன் அமீன் மகாராஷ்டிரா மாநிலத்தில் மும்பையில் பிறந்தார். இவரது தந்தை அமீன் காசி (Amin Gazi) ஆவார் மேலும் இவரும் பாலிவுட்டில் ஒரு பிரபல சண்டைக்காட்சி இயக்குநர் ஆவார். ஆலன் தனது தந்தையின் வேலையைப் பார்த்து இவரும் சண்டைக்காட்சிகளை அமைக்கும் முறைகளில் ஆர்வத்தை வளர்த்துக் கொண்டார்.  

## தொழில்
ஃபரா கான் இயக்கத்தில், சாருக் கான் நடித்து, 2004 இல் வெளியான மைன் ஹூன் ந என்ற திரைப்படத்தில் ஆலன் உருவாக்கிய சண்டைக் காட்சிகள் பார்வையாளர்களின் பாராட்டைப் பெற்றது.  

## விருதுகள்
ஆலன் அமீன் 6 விருதுகளை வென்றுள்ளார். மிசன் காசுமீர் (Mission Kashmir) என்ற திரைப்படத்தில் பணியாற்றிமைக்காக 2001 இல் *ஃபிலிம் ஃபேர் விருதையும்*, கயாமத்ஃ சிட்டி அண்டர் த்ரெட் (Qayamat: City Unter Threat) என்ற திரைப்படத்தில் பணியாற்றிமைக்காக 2004 இல் *ஃபிலிம் ஃபேர் விருதையும்*, டஸ் (Dus) என்ற திரைப்படத்தில் பணியாற்றிமைக்காக 2006 இல் ஃபிலிம் ஃபேர் விருதையும், கம்பெனி என்ற திரைப்படத்தில் பணியாற்றிமைக்காக 2003 இல் *ஐஐஎஃப்* (IIFA) என்ற விருதையும், தூம் என்ற திரைப்படத்தில் பணியாற்றிமைக்காக 2005 இல் *ஐஐஎஃப்* (IIFA) விருதையும், டஸ் (Dus) என்ற திரைப்படத்தில் பணியாற்றிமைக்காக 2006 இல் *ஐஐஎஃப்* (IIFA) விருதுதையும் பெற்றார்.  

## திரைப்படங்கள்
| 2023 | யாரியன் 2 | ராதிகா ராவ்
மற்றும் விநயன் | இந்தி |  |
| --- | --- | --- | --- | --- |
| 2018 | காயங்குளம் கொச்சுண்ணி | ரோசன் ஆன்ட்ரே | மலையாளம் |  |
| 2017 | பாஸ் 2 | பாபா யாதவ் | இந்தி | } |
# மரியம் உசு-சமானியின் கல்லறை


**மரியம் உசு-சமானியின் கல்லறை** (*Tomb of Mariam-uz-Zamani*) பொதுவாக **மரியம் கல்லறை** என அறியப்படும் இது முகலாயப் பேரரசர் அக்பரின் விருப்பமான மனைவி **ஜோதா பாய்** என்று பொதுவாக அழைக்கப்படும் மரியம் உசு-சமானியின் கல்லறை ஆகும். மரியம் பேகம் இறந்த ஒரு ஆண்டுகளுக்கிடையே இந்த கல்லறை அவரது மகன் ஜஹாங்கீரால் அவரது நினைவாக கட்டப்பட்டது. இது மதுராவின் திசையில் சிகந்திராவில் அக்பரின் கல்லறைக்கு அடுத்து அமைந்துள்ளது. அக்பரின் பிரியமான மனைவியான இவர் அவருக்கு நெருக்கமாக புதைக்கப்பட்டுள்ளார்.  

## வரலாறு

மரியம் உசு-சமானி, ஆம்பெரின் இராசபுத்திர அரசர் பிஹாரி மாலின் மூத்த மகளாக *ஹர்கா பாய்* என்ற பெயரில் பிறந்தார். இவர் 1562 இல் பேரரசர் அக்பரை மணந்தார். 1569 இல் தனது மூன்றாவது மகனான ஜஹாங்கீரைப் பெற்றெடுத்த பிறகு **மரியம்-உசு-சமானி** என்ற பட்டத்துடன் கௌரவிக்கப்பட்டார். இவர் 19 மே 1623 அன்று ஆக்ராவில் இறந்தார். தனது கணவருக்கு அருகில் அடக்கம் செய்யப்பட்டார். இவரது மரணத்திற்கான காரணத்தைக் குறிப்பிடும் உறுதியான சான்றுகள் எதுவும் இல்லை. இருப்பினும் அது நோய் காரணமாக இருக்கலாம் என்று நம்பப்படுகிறது. இவரது மகன் ஜஹாங்கீர் கி. பி. 1623 மற்றும் 1627 க்கு இடையில் இவருக்கு ஒரு கல்லறையை எழுப்பினார். அக்பரின் கல்லறைக்கு அருகில் இந்த கல்லறை உள்ளது. மேலும் அக்பரின் பிற மனைவிகளின் கல்லறைகளும் மிக அருகில் உள்ளது. இவர் பேரரசர் அக்பரின் முதல் மற்றும் கடைசி காதலியாக அறியப்படுகிறார்.  

பேரரசி மரியம்-உசு-சமானியுடன், அவரது பேத்தி பகார் பானு பேகமும் இதே கல்லறையில் அடக்கம் செய்யப்பட்டார்.  

## கிறிஸ்துவராக தவறான அடையாளம் காணல்
மரியம்-உசு-சமானியின் அடையாளம் பல நூற்றாண்டுகளாக முதன்மையாக அவரது 'மரியம்' என்ற பட்டத்தின் காரணமாக ஒரு கிறிஸ்துவராக ஊகிக்கப்பட்டது. மேலும் அதிகாரப்பூர்வ முகலாய வரலாறுகளில் இவரது பின்னணி விவரங்கள் இல்லாதது இவரது இனம் மற்றும் மதம் குறித்த ஊகங்களுக்கு வழிவகுத்தது. இவருக்கு மரியம் என்று பெயரிடப்பட்டதால், இவர் ஒரு கிறிஸ்தவப் பெண்ணாக இருந்திருக்க வேண்டும் என்று பல்வேறு எழுத்தாளர்களால் கருதப்பட்டது. இருப்பினும் இசுலாத்தில் மேரி அல்லது மரியம் ஆகியோரை தங்கள் சொந்தம் என்று மதிக்கிறது, திருக்குர்ஆனில் பெயரிடப்பட்ட ஒரே பெண் மரியம் மட்டுமே. முஸ்லிம்களின் கூற்றுப்படி, அவர் இதுவரை வாழ்ந்த மிகச்சிறந்த பெண் ஆவார். இது பேரரசிக்கு வழங்கப்பட்ட கௌரவத்தையும் அக்பரின் மனைவியாக அவரது புகழ்பெற்ற பதவியையும் குறிக்கிறது.  

## கல்லறையை சேதப்படுத்தியது
இந்த கல்லறை ஆங்கிலேயர்களால் அனாதை இல்ல மையத்திற்கான அச்சகமாக பயன்படுத்தப்பட்டு வந்தது. இதனால் இது பிரித்தானியர் ஆட்சியின் போது பெரிதும் சேதப்படுத்தப்பட்டது. கிளர்ச்சிக்கு முன்பு உயர் நீதிமன்றம் ஆக்ராவில் இருந்தபோது, இவரது கல்லறையில் அரசு அச்சகம் அமைந்திருந்தது. மேலும் உள்ளூர் கிறிஸ்தவ பள்ளி மற்றும் அனாதை இல்லம் தோட்டத்தின் ஒரு பகுதியை ஆக்கிரமித்தது. அலகாபாத்திற்கு அரசு அச்சகம் மாற்றப்பட்டதிலிருந்து, முழு கல்லறையும் தோட்டமும் அரசின் கைகளில் சென்றது. அவர்கள் கல்லறைக்குள் ஏராளமான சுவர்களை அமைத்து, அங்கு தொழிற்சாலைகளை நிறுவினர். இதனால் கல்லறை கணிசமாக சேதமடைந்தது. இந்தியா-பாக்கித்தான் பிரிவினைக்குப் பிறகு இந்த கல்லறை சிந்தி அகதிகளைக் கொண்டிருந்தது. இதனாலும் இது மேலும் சீரழிக்கப்பட்டது.  
பேகமின் கல்லறைக்கு செல்லும் படிக்கட்டுகள்]]  

## புகைப்படங்கள்

## இதனையும் காண்க

- பேரரசர் அக்பர்
- ஜோதா அக்பர்
- ஜஹாங்கிரின் கல்லறை
- அக்பரின் கல்லறை
- பீபி கா மக்பாரா, பேரரசர் ஔரங்கசீப்பின் மனைவியான தில்ராஸ் பானு பேகமின் கல்லறை

## மேற்கோள்கள்.
# ஜெய்த்பூர் இராச்சியம்

**ஜெய்த்பூர் இராச்சியம் *(Jaitpur State)* என்பது இந்தியாவின் உத்திர பிரதேசத்திலுள்ள** பந்தேல்கண்ட் பிராந்தியத்தின் ஒரு சமஸ்தானமாக இருந்த பகுதியாகும். இது உத்தரபிரதேசத்தின் இன்றைய மகோபா மாவட்டத்தில் உள்ள ஜெய்த்பூரை மையமாகக் கொண்டிருந்த இது மாநிலத்தின் தலைநகராக இருந்தது. இப்பகுதியில் இரண்டு கோட்டைகள் இருந்தன.  

இந்த இராச்சியத்தின் கடைசி ராஜாவான கேத் சிங் எவ்வித இடையூறுகளுமின்றி ஆட்சி புரிந்து இறந்த பின்னர் 1807ல் ஜெய்த்பூர் இராச்சியம் இந்தியாவின் பிரித்தானிய கிழக்கிந்திய கம்பெனி ஆட்சியின் கீழ் கொண்டுவரப்பட்டது.  

## வரலாறு.
ஜெய்த்பூர் இராச்சியம் 1731 ஆம் ஆண்டில் புகழ்பெற்ற பந்தேலா ராஜபுத்திர தலைவர் சத்ரசல் என்பவரின் மகன் ஜகத் ராயால் பன்னா மாநிலத்தின் ஒரு பகுதியாக நிறுவப்பட்டது. 1765இல் அஜைகர் மாநிலம் ஜெய்த்பூரிலிருந்து பிரிக்கப்பட்டது. மத்திய இந்தியா ஆங்கிலேயர்களின் ஆக்கிரமிப்பைத் தொடர்ந்து 1807இல் ஜெய்த்பூர் ஆங்கிலேயப் பாதுகாப்புப் பகுதியாக மாறியது.  

### மராட்டிய வெற்றி
மே 5 ஆம் தேதி, 1746 மராட்டிய தளபதிகள் மல்ஹார் ராவ் ஹோல்கர் மற்றும் ஜெயப்பா சிந்தியா ஆகியோர் ஜெய்த்பூரை முற்றுகையிட்டு அதை கைப்பற்றி லட்சுமன் சங்கர் என்பவரை நியமித்தனர். பின்னர் பேஷ்வா மற்றும் ஜகத்ராஜ் பந்தேலா இடையே ஒரு ஒப்பந்தம் கையெழுத்தானது.  

1849 ஆம் ஆண்டில் ஜெய்த்பூர் இராச்சியத்தின் கடைசி அரசரான கேத் சிங், எந்தப் பிரச்சினையும் இல்லாமல் ஆட்சி புரிந்து இறந்தபோது, அந்த சமஸ்தானம் ஆங்கிலேயர்களால் இணைக்கப்பட்டது.  

### ஆட்சியாளர்கள்
ஜெய்த்பூர் இராச்சியத்தின் ஆட்சியாளர்கள் 'ராஜா' என்ற பட்டத்துடன் அழைக்கப்பட்டனர்.  

#### ஜெய்த்பூர் இராச்சிய இராஜாக்கள்
- 1731-1758 ஜகத் ராஜா
- 1758-1765 கீரத் சிங்
- 1765 - .... கஜராஜா
- 812-கேஸரி ராஜா
- 1812-1842 பரிசத் சிங்
- 1842-1849 கேத் சிங் (இறப்பு. 1849)
# 1,1,1-முப்புரோமோயீத்தேன்



**1,1,1-முப்புரோமோயீத்தேன்** (*1,1,1-Tribromoethane*) என்பது C<sub>2</sub>H<sub>3</sub>Br<sub>3</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். ஆலோ ஆல்க்கேன் என்று வகைப்படுத்தப்படும் இச்சேர்மம் மெத்தில்புரோமோபார்ம் என்ற பெயராலும் அழைக்கப்படுகிறது. வெண்மை நிறத்தில் திண்மமாகக் காணப்படுகிறது. 30 பாகை செல்சியசு வெப்பநிலையில் உருகத் தொடங்குகிறது.
# சக்குர்-உன்-நிசா பேகம்



**சக்குர்-உன்-நிசா பேகம்** (*Shakr-un-Nissa Begum*) அல்லது **சக்குர் அல்-நிசா பேகம்** (*Shakr al-Nisa Begum*) (இறப்பு 1 ஜனவரி 1653) ஒரு முகலாய இளவரசியும், பேரரசர் அக்பரின் மகளும் ஆவார்.  

## இளமை வாழ்க்கை
சக்குர்-உன்-நிசா பேகம், முகலாயப் பேரரசர் அக்பருக்கும், அவரது மனைவி பீபி தௌலத் சாத் ஆகியோருக்கு மகளாக பத்தேப்பூர் சிக்ரியில் பிறந்தார். இவருக்கு ஆரம் பானு பேகம் என்ற தங்கை இருந்தார்.  

இவர் அக்பரின் பராமரிப்பில் வளர்க்கப்பட்டார். மேலும் நல்ல இயல்புடையவர் மற்றும் அனைத்து மக்களிடையேயும் இரக்கமுள்ளவராக இருந்துள்ளார். ஜஹாங்கீர் இவர் மீது ஒரு நிலையான அன்பைக் கொண்டிருந்தார்.  

## திருமணம்
ஆட்சியாளர் மிர்சா சாருக் (இறப்பு. 1607-1608)]]  
1594 ஆம் ஆண்டில், அக்பர் சாருக்கான் மிர்சாவுடன் இவரது திருமணத்தை ஏற்பாடு செய்தார். இவர் படாக்சானின் சுலைமான் மிர்சா மற்றும் ஹராம் பேகம் ஆகியோரின் மகனான இப்ராகிம் மிர்சாவின் மகன் ஆவார். இந்த திருமணம் செப்டம்பர் 2,1594 அன்று பேரரசி ஹமிதா பானு பேகமின் அரண்மனையில் நடந்தது. பிற்காலத்தில் சாருக் முகலாயரிடமிருந்து விலகிச் சென்ற பிறகு மால்வாவின் ஆட்சியாளரானார்.  

1605 ஆம் ஆண்டில் அக்பர் இறந்த பிறகு, இவர் தனது சகோதரர் ஜஹாங்கீரிடம் சென்று ஜஹாங்கீரின் மூத்த மகனான குஸ்ராவ் மிர்சாவுக்கு உதவியாக இருந்தார். மேலும், மரியம் உசு-சமானி மற்றும் சலீமா சுல்தான் பேகம் ஆகியோருக்கும் உதவினார்.  

## இறப்பு
சக்குர்-உன்-நிசா பேகம் ஜனவரி 1,1653 அன்று இறந்தார். சிக்கந்திராவில் அமைந்துள்ள தனது தந்தையின் கல்லறைக்கு அருகே அடக்கம் செய்யப்பட்டார்.
# பிசு(முப்புளோரோமெத்தில்) இருசல்பைடு



**பிசு(முப்புளோரோமெத்தில்) இருசல்பைடு** (*Bis(trifluoromethyl) disulfide*) என்பது C<sub>2</sub>F<sub>6</sub>S<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். புளோரினேற்றம் அடைந்த கரிமக் கந்தகச் சேர்மமான இது ஒரு புகை நஞ்சாகப் பயன்படுத்தப்படுகிறது. திரிஃப்லிக் அமிலம் தயாரிக்கையில் ஓர் இடைநிலையாக இது கிடைக்கிறது. பிசு(முப்புளோரோமெத்தில்) இருசல்பைடு ஆவியாகும் ஒரு திரவமாகும். உள்ளிழுப்பதன் மூலம் மிகவும் நச்சுத்தன்மையை கொடுக்கும். பிசு(டிரைபுளோரோமெத்தில்) டைசல்பைடு என்ற பெயராலும் அறியப்படுகிறது.  

## தயாரிப்பு
பெர்குளோரோமெத்தில் மெர்காப்டன் அல்லது தயோபாசுச்சீனுடன் சோடியம் புளோரைடைச் சேர்த்து வினைபுரியச் செய்தால் பிசு(முப்புளோரோமெத்தில்) இருசல்பைடு உருவாகிறது.  

## நச்சுத்தன்மை
உள்ளிழுப்பதன் மூலம் பிசு(முப்புளோரோமெத்தில்) இருசல்பைடு மிகவும் நச்சுத்தன்மை வாய்ந்தது. இது ஒரு சக்திவாய்ந்த நுரையீரல் முகவர் ஆகும். கடுமையான நுரையீரல் வீக்கத்தை ஏற்படுத்தும். பெர்புளோரோ ஐசோபியூடீனில் இருக்கும் நச்சில் இது பாதி நச்சுத்தன்மை கொண்டது.
# செரங்காவ் ஜாபோர் நெடுஞ்சாலை



**மலேசிய கூட்டரசு சாலை 14** அல்லது **செரங்காவ் ஜாபோர் நெடுஞ்சாலை** (ஆங்கிலம்: *Malaysia Federal Route 14* அல்லது *Jerangau–Jabor Highway*; மலாய்: *Laluan Persekutuan Malaysia 14* அல்லது *Lebuhraya Jerangau-Jabor*) என்பது தீபகற்ப மலேசியா, திராங்கானு, கோலா திராங்கானு மாவட்டம், கோலா திராங்கானு நகரத்தையும்; [பகாங்]], குவாந்தான் நகரத்தையும் இணைக்கும் கூட்டரசு சாலையாகும்.  

179.63 கி.மீ (111.62 மைல்) நீளம் கொண்ட இந்தச் சாலை மலேசியாவின் இரு முக்கிய நகரஙகளான கோலா திராங்கானு நகரம்; மற்றும் குவாந்தான் நகரம்; ஆகிய இரு மாநிலத் தலைநகரங்களையும் இணைக்கும் மிக முக்கியமான சாலையாக அறியப்படுகிறது.  

## அமைவு

மலேசிய கூட்டரசு சாலை 14; மலேசிய கூட்டரசு சாலை 3-யுடன் இணையாகச் செல்கிறது. இதில் மலேசிய கூட்டரசு சாலை 3 என்பது ஒரு கடலோர நெடுஞ்சாலையாகும்; செரங்காவ் ஜாபோர் நெடுஞ்சாலை எனும் மலேசிய கூட்டரசு சாலை 14; உட்புறப் பகுதி வழியாகச் செல்கிறது.  

மலேசிய கூட்டரசு சாலை 14; மலேசிய கூட்டரசு சாலை 3; ஆகிய இரண்டு நெடுஞ்சாலைகளும் ஒரே மாதிரியானவை (சுமார் 200 கி.மீ.) நீளம் கொண்டவை. எனினும் மலேசிய கூட்டரசு சாலை 3 எனும் செரங்காவ் ஜாபோர் நெடுஞ்சாலை தன் வழியில் குறைவான நகரங்களைக் கடந்து செல்கிறது. அந்த வகையில் செரங்காவ் ஜாபோர் நெடுஞ்சாலை பயண நேரத்தையும் கணிசமாகக் குறைக்கிறது.  

2001-ஆம் ஆண்டில் கிழக்கு கடற்கரை விரைவுச்சாலை கட்டப்படும் வரையில் செரங்காவ் ஜாபோர் நெடுஞ்சாலைதான், தீபகற்ப மலேசியாவின் கிழக்குக் கரையில் மிக அதிகமாகப் பயன்படுத்தப்பட்ட நெடுஞ்சாலையாகும்.  

## பொது

மலேசிய கூட்டரசு சாலை 13-இன் கிலோமீட்டர் **0** *(Kilometre Zero)* என்பது பகாங் மாநிலத்தின் [[குவாந்தான்] நகரத்தின் மாற்றுவழிச்சாலையில் *(Kuantan Bypass)* உள்ளது.  

மலேசிய கூட்டரசு சாலை 13-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.  

## இடைமாற்று வழிகளின் பட்டியல்

| குறிப்புகள் |  |  |  |
| --- | --- | --- | --- |
| **0** | **குவாந்தான்**
**குவாந்தான் மாற்றுவழி** | **குவாந்தான் மாற்றுவழி**

**வடக்கு**
குவாந்தான் துறைமுகம்
சுக்காய் (கெமாமான்)
கோலா திராங்கானு

**தென் மேற்கு**
குவாந்தான்
ஜொகூர் பாரு
கோலாலம்பூர் | துரும்பேட் மாற்றுவழி |
| **<span> குவாந்தான் மாற்றுவழி </span>** |  |  |  |
| **<span> ஜெராங்காவ் நெடுஞ்சாலை </span>** |  |  |  |
| **ஜாபோர் (கிழக்கு) இடைமாற்றம்** | **கெபேங் மாற்றுவழி**

**மேற்கு**
**கிழக்கு கடற்கரை விரைவுச்சாலை**
கோலா திராங்கானு
சுக்காய் (கெமாமான்)
கோலாலம்பூர்
கம்பாங்

**வடகிழக்கு**
கெபேங்
குவாந்தான் துறைமுகம்
சுக்காய் (கெமாமான்)
செராத்திங்
**சுல்தான் அகமது சா கடல்சார் கல்விக்கழகம்** *(AMSAS)*
**மலேசிய கடல்சார் காவல்துறை**
*(MMEA Academy)*

**தெற்கு**
**அஸ்பா தேசா சாலை** | } |  |

## விளக்கம்

- **விரைவுச்சாலை**: (ஆங்கிலம்: *Expressway;* மலாய்: *Lebuhraya*).
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
- **நெடுஞ்சாலை** (ஆங்கிலம்:: *Highway*; மலாய்: *Laluan*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*).
- **கூட்டரசு சாலை** (ஆங்கிலம்: *Federal Route*; மலாய்: *Laluan Persekutuan*)
- **மலேசியக் கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
# 2,2,3,3-டெட்ராபுளோரோபுரோப்பைல் டிரைபுளோரோமெத்தில் ஈதர்



**2,2,3,3-டெட்ராபுளோரோபுரோப்பைல் டிரைபுளோரோமெத்தில் ஈதர்** (2,2,3,3-Tetrafluoropropyl trifluoromethyl ether) என்பது C<sub>4</sub>H<sub>3</sub>F<sub>7</sub>O என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். நிறமற்ற நீர்மமாகக் காணப்படும் இது புளோரினேற்றம் அடைந்த ஈதராக வகைப்படுத்தப்படுகிறது. உயர் நச்சுத்தன்மையும், இனிப்பு மணமும் கொண்ட பண்புகளைப் பெற்றுள்ளது.
# பெருவயல் ரெணபலி முருகன் கோயில்


**பெருவயல் ரெணபலி முருகன் கோயில்** அல்லது **பெருவயல் சிவ சுப்பிரமணியசுவாமி கோயில்** என்பது தென்னிந்தியாவின், தமிழ்நாட்டின், இராமநாதபுரம் மாவட்டம், தேவிபட்டினம் அருகே உள்ள பெருவயலில் அமைந்துள்ள ஒரு முருகன் கோயிலாகும்.  

## வரலாறு
ரெணபலி முருகன் கோயிலானது *கட்டயத்தேவர்* என்ற *குமார முத்து விஜய ரகுநாத சேதுபதி*யின் (கி.பி. 1728-1735) முதலமைச்சரான (பிரதானி) வைரவன் சேர்வைக்காரனால் கட்டப்பட்டதாகும். இக்கோயிலுக்கு 1736 இல் *குமாரமுத்து விஜயரகுநாத சேதுபதி* பெருவயல் கலையனூர் என்ற சிற்றூரை கொடையாக அளித்துள்ளார். இக்கோயில் தூண் போதிகையில் *மாறவர்மன் சுந்தரபாண்டியன்* (கி.பி. 1216-1244) ஆட்சிக் காலத்திய கல்வெட்டு காணப்படுகிறது. இக் கல்வெட்டு அமைந்துள்ள போதிகை இந்த ஊரில் இருந்த அழிந்தோபோன ஒரு கோயிலில் இருந்து இக்கோயிலைக் கட்ட பயன்படுத்தபட்டிருக்கலாம் என்று ஆய்வாளர்கள் குறிப்பிட்டுகின்றர்.  

## அமைப்பு
இக்கோயிலானது கிழக்கு நோக்கி அமைந்துள்ளது. முன்புறம் ஐந்துநிலை இராச கோபுரம் அமைந்துள்ளது. இராச கோபுரத்தைக் கடந்தால் *ஜெய்கொண்ட விநாயகரைக்* காண இயலும். அவரைத் தாண்டினால் பலிபீடம், கொடிமரம், மயில் வாகனம், அர்த்த மண்டபம் ஆகியவற்றைக் கடந்தால் கருவறையைக் காண இயலும். கருவறையில் வள்ளை தெய்வாணையுடன் ரணபலி முருகன் உள்ளார். கோயில் பிரகாரத்தில் இராமநாதசுவாமி, பர்வதவர்தினி, சண்முக சக்கரம், நாகர் ஆகியோரைக் காணலாம்.  

## வழிபாடு
ரெணபலி முருகன் கோயிலில் நாள்தோறும் நான்கு காலப் பூசைகள் நடக்கின்றன. மாசியில் தேர்த்திருவிழா நடக்கிறது. கந்தசஷ்டி விழாவும் இங்கு சிறப்பாக கொண்டாடப்படுகிறது.
# சத்தீசு சந்திர வித்யாபூசண்



**சத்தீசு சந்திர வித்யாபூசண்** (*Sathish Chandra Vidyabhusan*) பிரித்தானிய இந்தியாவைச் சேர்ந்த வங்காள மொழி அறிஞர் ஆவார். சமசுகிருதம் மற்றும் பாலி மொழி அறிஞராக விளங்கிய இவர் சமசுகிருத கல்லூரியின் முதல்வரும் ஆவார்.  

## ஆரம்பகால வாழ்க்கை.
சத்தீசு சந்திர வித்யாபூசண் 1870 ஆம் ஆண்டில் பிரித்தானிய இந்தியாவின் இராச்பாரி மாவட்டத்தில் பிறந்தார். இவரது தந்தை பிதாம்பர் வித்யவாகிசு ஒரு புலவர் மற்றும் வானியலாளர் ஆவார். 1888 ஆம் ஆண்டில், சத்தீசு சந்திரா நபத்விப் இந்து பள்ளி நுழைவுத் தேர்வில் தேர்ச்சி பெற்றார், 1892 ஆம் ஆண்டில் கிருசுணகர் அரசு கல்லூரியில் சமசுகிருத மரியாதைகளுடன் பி. ஏ. தங்கப் பதக்கத்துடன் தேர்ச்சி பெற்றார். கல்கத்தா பல்கலைக்கழகத்தில் பாலி மொழியில் எம். ஏ பட்டம் பெற்ற முதல் இந்தியர் என்ற சிறப்பும் இவருக்கு உண்டு.  

## தொழில்
சத்தீசு சந்திர வித்யாபூசண் இந்தியத் தர்க்கம் மற்றும் திபெத்திய பௌத்த உரை ஆகியவற்றில் இருந்த தனித்துவமான அறிவுக்காக அறியப்பட்டார். இவர் சரத் சந்திர தாசுடன் இணைந்து திபெத்திய-ஆங்கில அகராதியைத் தயாரித்தார். 1910 ஆம் ஆண்டில் வித்யாபூசன் படிப்புக்காக இலங்கை சென்றார், அங்கிருந்து திரும்பி வந்ததும் கொல்கத்தா சமசுகிருத கல்லூரியின் முதல்வராக நியமிக்கப்பட்டார். புத்த உரை சங்கத்தின் உதவி ஆசிரியராக செயல்பட்டார். 22 ஆண்டுகள் பங்கியா சாகித்ய பரிசத் பத்திரிகையை தொகுத்தார். வித்யாபூசண் பௌத்த இலக்கியம், சீன, சப்பானிய, செருமன் மற்றும் பிரெஞ்சு மொழிகளில் அறிவு பெற்ற ஒரு மொழியியலாளராகத் திகழ்ந்தார். வித்யாபூசண் புத்த திபெத்திய கலாச்சாரம், தர்க்கம், சமசுகிருதம் மற்றும் இந்திய தத்துவ முறைகள் குறித்து பல புத்தகங்களை வைத்திருந்தார். 1906 ஆம் ஆண்டில் இவர் *மகாமகோபாத்யாயா* என்ற பட்டத்தைப் பெற்றார். 1908 ஆம் ஆண்டில் முனைவர் பட்டமும் பெற்றார்.  

## நூலியல்
1. இந்திய தத்துவத்தின் இடைக்காலப் பள்ளியின் வரலாறு (1909) கல்கத்தா பல்கலைக்கழகம் வெளியிட்டது
1. கௌதமாவின் நியாயா சூத்திரங்கள்ஃ அசல் உரை, ஆங்கில மொழிபெயர்ப்பு & வர்ணனை (1913) பகதூர்கஞ்ச், தி பானினி அலுவலகத்தால் வெளியிடப்பட்டது
1. நியாயா-பிந்து இருமொழி குறியீடு (1917) கல்கத்தா, ஆசிய சங்கத்தால் வெளியிடப்பட்டது
1. இந்திய தர்க்கத்தின் வரலாறு (1921) கல்கத்தா பல்கலைக்கழகம் வெளியிட்டது
# அமோனியம் அறுகுளோரோ இசுடானேட்டு



**அமோனியம் அறுகுளோரோ இசுடானேட்டு** (*Ammonium hexachlorostannate*) என்பது (NH4)<sub>2</sub>SnCl<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோ இசுடானேட்டு என்ற பெயராலும் இது அழைக்கப்படுகிறது.  

## தயாரிப்பு
வெள்ளீயம்(IV) குளோரைடுடன் அமோனியம் குளோரைடைச் சேர்த்து வினைபுரியச் செய்தால் அமோனியம் அறுகுளோரோ இசுடானேட்டு உருவாகும்:  

::SnCl<sub>4</sub> + 2NH<sub>4</sub>Cl → (NH<sub>4</sub>)<sub>2</sub>SnCl<sub>6</sub>  

## இயற்பியல் பண்புகள்
வெண்மை நிறப்படிகங்களாக அமோனியம் அறுகுளோரோ இசுடானேட்டு உருவாகும். இது ஓர் அரிக்கும் முகவராகச் செயல்படுகிறது.  

## பயன்கள்
அமோனியம் அறுகுளோரோ இசுடானேட்டு சாயத் தொழிலில் நிறம் நிறுத்தியாகப் பயன்படுத்தப்படுகிறது.
# அமோனியம் அறுகுளோரோசெலீனேட்டு



**அமோனியம் அறுகுளோரோசெலீனேட்டு** (*Ammonium hexachloroselenate*) என்பது (NH4)<sub>2</sub>SeCl<sub>6</sub>என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோசெலீனேட்டு என்ற பெயராலும் இது அழைக்கப்படுகிறது.  

## தயாரிப்பு
அமோனியம் குளோரைடையும் செலீனியம் டெட்ராகுளோரைடையும் ஒன்றாகச் சேர்த்து வினைபுரியச் செய்தால் அமோனியம் அறுகுளோரோசெலீனேட்டு உருவாகும்.:  

::SeCl<sub>4</sub> + 2NH<sub>4</sub>Cl → (NH<sub>4</sub>)<sub>2</sub>SeCl<sub>6</sub>  

## இயற்பியல் பண்புகள்

Fm3m என்ற இடக்குழுவில் a = 0,9955 நானோமீட்டர், Z = 4 என்ற செல் அளவுருக்களில் அமோனியம் அறுகுளோரோசெலீனேட்டு கனசதுரப் படிக அமைப்பில் மஞ்சள் நிறப் படிகங்களாக உருவாகிறது.  

24 பாகை கெல்வின் வெப்பநிலையில் அமோனியம் அறுகுளோரோசெலீனேட்டு நிலை மாற்றத்தை வெளிப்படுத்துகிறது.  

தண்ணீரில் இது கரையும்.
# அமோனியம் அறுகுளோரோபலேடேட்டு



**அமோனியம் அறுகுளோரோபலேடேட்டு** (*Ammonium hexachloropalladate*) என்பது (NH<sub>4</sub>)<sub>2</sub>PdCl<sub>6</sub>என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோபலேடேட்டு என்ற பெயராலும் இது அழைக்கப்படுகிறது.  

## தயாரிப்பு
அமோனியம் குளோரைடு கரைசலில் கரைக்கப்பட்ட அமோனியம் டெட்ராகுளோரோபலேடேட்டு(II) தொங்கலில் குளோரின் வாயுவை செலுத்துவதன் மூலம் அமோனியம் அறுகுளோரோபலேடேட்டைத் தயாரிக்கலாம்:  

::(NH4)<sub>2</sub>[PdCl<sub>4</sub>] + Cl<sub>2</sub> -> (NH4)<sub>2</sub>[PdCl<sub>6</sub>]  

பல்லேடியம்(IV) குளோரைடு கரைசலில் அம்மோனியம் குளோரைடைச் சேர்ப்பதன் மூலமும் அமோனியம் அறுகுளோரோபலேடேட்டை வீழ்படிவாக்கலாம்:  

::PdCl<sub>6</sub> + 2NH<sub>4</sub>Cl → (NH<sub>4</sub>)<sub>2</sub>[PdCl<sub>6</sub>] + 2HCl  

## இயற்பியல் பண்புகள்
அமோனியம் அறுகுளோரோபலேடேட்டு கனசதுரப் படிக அமைப்பில் Fm3m என்ற இடக்குழுவில் a = 0.983 நானோமீட்டர் , Z = 4 என்ற செல் அளவுருக்களுடன் செம்பழுப்பு நிறப் படிகங்களாக உருவாகிறது.  

இச்சேர்மம் தண்ணீரில் சிறிதளவு கரைகிறது.  

## வேதியியல் பண்புகள்
அமோனியம் அறுகுளோரோபலேடேட்டை சூடுபடுத்தினால் சிதைவடைந்து அமோனியம் டெட்ராகுளோரோபலேடேட்டு(II) உருவாகிறது:  

::(NH<sub>4</sub>)<sub>2</sub>[PdCl<sub>6</sub>] → (NH<sub>4</sub>)<sub>2</sub>[PdCl<sub>4</sub>] + Cl<sub>2</sub>
# அமோனியம் அறுகுளோரோபிளம்பேட்டு



**அமோனியம் அறுகுளோரோபிளம்பேட்டு** (*Ammonium hexachloroplumbate*) என்பது (NH<sub>4</sub>)<sub>2</sub>PbCl<sub>6</sub>என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோபிளம்பேட்டு என்ற பெயராலும் இது அழைக்கப்படுகிறது.  

## தயாரிப்பு
செறிவூட்டப்பட்ட ஐதரோகுளோரிக் அமிலத்தில் கரைக்கப்பட்ட ஈயம்(IV) டெட்ரா அசிட்டேட்டின் கரைசலில் அமோனியம் குளோரைடைச் சேர்த்தால் அமோனியம் அறுகுளோரோபிளம்பேட்டு உருவாகும்.  

## இயற்பியல் பண்புகள்
அமோனியம் அறுகுளோரோபலேடேட்டு கனசதுரப் படிக அமைப்பில் மஞ்சள் நிறப் படிகங்களாக உருவாகிறது.  

::(NH<sub>4</sub>)<sub>2</sub>PbCl<sub>6</sub> + H<sub>2</sub>SO<sub>4</sub> → (NH<sub>4</sub>)<sub>2</sub>SO<sub>4</sub> + PbCl<sub>4</sub> + 2HCl  

இச்சேர்மம் டெட்ராகரிம ஈயம் மற்றும் அறுகரிம ஈயம் சேர்மங்களை குளோரினேற்றம் செய்கிறது.
# வார்ப்புரு:Infobox noble

}}</div>}}  
| 2 = <div></div>  
| 3 = }}|<div>}}}}</div>}}  
}}  

| subheader = }  

| image = }  
| caption = }  

| headerstyle = background: #EEEEEE;  
| header1 =  

| label3 = Coat of arms  
| data3 = }  
| label4 =  
| data4 = }  
| label5 = Tenure  
| data5 = }  
| label6 =  
| data6 = }}}}  
| label7 =  
| data7 = }}}  

| header10 =  

| label11 = முழுப் பெயர்  
| data11 =  
| label12 = இயற்பெயர்  
| data12 =  
| label13 = Titles and styles  
| data13 = }  
| label14 = Other titles  
| data14 = }  
| label15 = Other&nbsp;names  
| class15 = nickname  
| data15 = }  
| label16 = Known&nbsp;for  
| data16 = }}  
| label17 = Years active  
| data17 = }  
| label18 = பிறப்பு  
| data18 = </span>}}|2=}|3=}}  
| label19 = Baptised  
| data19 =  
| label20 = இறப்பு  
| data20 = }  
| label23 = Cause&nbsp;of death  
| data23 = }  
| label24 = Body discovered  
| data24 = }  
| label27 = Buried  
| data27 =  
| label32 = Nationality  
| data32 = }  
| label33 = Residence  
| class33 = label  
| data33 = }  
| label34 = Locality  
| data34 = }  
| label35 = Net&nbsp;worth  
| data35 = }  
| label36 = Wars and battles  
| data36 = }  
| label37 = Offices  
| data37 = }  
| label38 = [[|]]  
| data38 = }  
| label39 =  
| data39 = }  

| label40 =  
| data40 = }  

| label50 = }  
| data50 = }  

| label53 = Parents  
| data53 = }  

| label55 = தந்தை  
| data55 = }  

| label56 = Mother  
| data56 = }  

| label57 =  
| data57 =  

| label59 = பணி  
| data59 = }  

| label60 = Memorials  
| data60 = }  

| label61 = Website  
| data61 = }}  

| header67 =  
| data68 = }  

| data72 = }  
| data73 = }  
}}<noinclude>  

</noinclude>
# மிதாலி பாக்



**மிதாலி பாக்** (*Mitali Bag*) ஓர் இந்திய அரசியல்வாதியும், மேற்கு வங்காளத்தில் உள்ள இந்திய நாடாளுமன்றத்தின் அரம்பாக் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்ட உறுப்பினரும் ஆவார். இவர் அகில இந்திய திரிணாமுல் காங்கிரசின் உறுப்பினர் ஆவார்.  

2024 மக்களவைத் தேர்தலில், மிதாலி பாக் 712587 வாக்குகளைப் பெற்று பாஜகவின் அரூப் காந்தி திகரை தோற்கடித்தார்.
# சர்மிளா சர்க்கார்



**சர்மிளா சர்க்கார்** (*Sharmila Sarkar*; பிறப்பு சனவரி 1,1979) ஓர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் அகில இந்திய திரிணாமுல் காங்கிரசின் உறுப்பினர் ஆவார். .  

## இளமை
சர்க்கார் மேற்கு வங்காளத்தின் புர்பா பர்தமான் மாவட்டத்தில் உள்ள கட்வாவினைச் சேர்ந்த ஒரு ஏழைக் குடும்பத்தைச் சேர்ந்தவர். 1995ஆம் ஆண்டில் அக்ரத்விப் ஒன்றிய உயர்நிலைப் பள்ளியில் *மத்யமிக்* தேர்ச்சி பெற்று 1997ஆம் ஆண்டில் கட்வா கல்லூரியில் சேர்ந்தார். இரா. கோ. கர் மருத்துவக் கல்லூரி இளநிலை மருத்துவம் மற்றும் அறுவையியல் முதுநிலை மருத்துவத்தில் தேர்ச்சி பெற்று கல்கத்தா மருத்துவக் கல்லூரியில் தனது மருத்துவ வாழ்க்கையைத் தொடங்கினார். தற்போது இவர் டம்டமில் வசித்து வருகிறார், கொல்கத்தாவில் உள்ள கல்கத்தா தேசிய மருத்துவக் கல்லூரியில் பணியாற்றுகிறார்.  

## அரசியல் வாழ்க்கை
சர்க்கார் 2024 இந்தியப் பொதுத் தேர்தலில் மேற்கு வங்கத்தின் பர்தமான் புர்பா மக்களவைத் தொகுதி போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.
# இரஞ்சீதா கோலி



**இரஞ்சீதா கோலி** (*Ranjeeta Koli*; பிறப்பு 9 மே 1979) ஓர் இந்திய அரசியல்வாதி ஆவார். இவர் 2019 இந்திய பொதுத் தேர்தலில் பாரதிய ஜனதா கட்சி உறுப்பினராக இராசத்தானின் பரத்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவை தேர்ந்தெடுக்கப்பட்டார். இவர் 707992 வாக்குகளைப் பெற்று இத்தேர்தலில் வெற்றி பெற்றார். இது மொத்தம் பதிவான வாக்குகளில் கிட்டத்தட்ட 61.74% வாக்குகள் ஆகும். இவர் அரசியலுக்கு புதியவர். ஆனால் இவர் ஓர் அரசியல் குடும்பத்தைச் சேர்ந்தவர். இவரது மாமனார் கங்காராம் கோலி 1991 முதல் 1998 வரை பயானா மக்களவைத் தொகுதியிலிருந்து மூன்று முறை மக்களவை உறுப்பினராக இருந்தார்.
# பத்மசிறீ குடுமுலா


**பத்மசிறீ குடுமுலா** (*Padmashree Kudumula*) ஓர் ஆசிரியரும், நெல்லூர் மக்களவைத் தொகுதி மேனாள் நாடாளுமன்ற உறுப்பினரும் ஆவார். இவர் இந்திய நாடாளுமன்றத்தின் 10வது மக்களவை உறுப்பினராக இருந்தார். இவர் இந்திய தேசிய காங்கிரசு கட்சி உறுப்பினர் ஆவார்.  

## இளமை
குடுமுலா 1961 செப்டம்பர் 24 அன்று நெல்லூர் மாவட்டத்தில் குடுமுலா மீரையா என்பவருக்கு மகளாகப் பிறந்தார். நெல்லூரில் உள்ள வெங்கடேசுவரா பல்கலைக்கழகத்தில் இளநிலை அறிவியலில் பட்டம் பெற்றுள்ளார். பின்னர் கல்வியியலில் இளநிலைப் பட்டம் பெற்று அரசியல் அறிவியலில் முதுகலைப் பட்டமும் பெற்றார்.  

## தொழில்
அரசியலில் ஈடுபடுவதற்கு முன்பு குடுமுலா ஆசிரியராகப் பணியாற்றினார். இவர் ஒரு சமூக ஆர்வலர். இவர் ஓதுக்கப்பட்ட சமூகங்களுக்குக் கல்வியை வழங்குவதில் கவனம் செலுத்துகிறார். 1986ஆம் ஆண்டில், இவர் இந்திய தேசிய காங்கிரசு கட்சியில் உறுப்பினரானார். 1991ஆம் ஆண்டில், குடுமுலா நெல்லூர் மக்களவைத் தொகுதியிலிருந்து 10ஆவது மக்களவைக்கு நடைபெற்ற தேர்தலில் அதிகாரப்பூர்வக் காங்கிரசு வேட்பாளராகப் போட்டியிட்டார். இவர் தனது நெருங்கிய போட்டியாளரான தெலுங்கு தேசம் கட்சி எம். நாகபுசனம்மாவை எதிர்த்து 2,68,626 வாக்குகளைப் பெற்றார். நாகபுசனம்மா 44,857 வாக்குகள் வித்தியாசத்தில் தோற்கடிக்கப்பட்டார். இவர் சபையில் இருந்த காலத்தில், 73ஆவது அரசியலமைப்பு திருத்த மசோதாவுக்கான கூட்டுக் குழுவில் பணியாற்றினார்.  

குடுமுலா 1996 வரை நாடாளுமன்ற உறுப்பினராகப் பணியாற்றினார். 1996ஆம் ஆண்டு பொதுத் தேர்தலுக்கான இந்திய தேசிய காங்கிரசு தனது அதிகாரப்பூர்வ வேட்பாளராக லட்சுமி பனபாகாவை நியமித்தது.
# கிரண் காய்



**கிரண் காய்** (*Kiran Ghai*; பிறப்பு ஆகத்து 23,1949) என்பவர் ஓர் இந்திய அரசியல்வாதியும் பாரதிய ஜனதா கட்சி தேசியத் துணைத் தலைவரும் ஆவார். இவர் இந்தியா<nowiki/>வின் பீகார் மாநிலத்தில் சட்டமேலவை உறுப்பினராகவும் பீகார் சட்டமன்றக் குழுவின் குழந்தை பாதுகாப்பு மற்றும் பெண்கள் அதிகாரமளித்தல் குழுவின் தலைவராகவும் இருந்துள்ளார். இதற்கு முன்னர் இவர் பாரதிய ஜனதா கட்சியின் தேசியச் செயலாளராக இருந்துள்ளார்.  

அரசியலுக்கு வருவதற்கு முன்னர் பாட்னாவில் உள்ள பட்னா மகளிர் கல்லூரியில் இந்தி துறையில் பேராசிரியராகப் பணியாற்றினார். 48ஆவது மற்றும் 50ஆவது தேசியத் திரைப்பட விருதுகளுக்குத் திரைப்படங்களைத் தேர்வு செய்யும் குழுவிலும் இவர் பணியாற்றியுள்ளார்.
# சுமன் மகதோ



**சுமன் மகதோ** (*Suman Mahato*; பிறப்பு 4 திசம்பர் 1964) என்பவர் இந்தியாவின் 14வது மக்களவை உறுப்பினராக இருந்தவர் ஆவார். இவர் சார்க்கண்டு முக்தி மோர்ச்சா கட்சியின் உறுப்பினர் ஆவார். இக்கட்சியின் சார்பில் சார்க்கண்டின் ஜம்சேத்பூர் மக்களவைத் தொகுதியின் உறுப்பினராகப் பணியாற்றியுள்ளார்.  

சுமன் மகதோவின் கணவரும் அப்போதைய மக்களவை உறுப்பினருமான சுனில் குமார் மகதோ, இந்து பண்டிகையான ஹோலி பண்டிகையைக் குறிக்கும் வகையில் ஏற்பாடு செய்யப்பட்ட உள்ளூர் கால்பந்து போட்டியில் கலந்து கொண்டபோது, மார்ச் 4,2007 அன்று கிழக்கு சிங்பூம் மாவட்டத்தில் உள்ள காட்சிலாவுக்கு அருகே சந்தேகத்திற்கிடமான மாவோயிச கிளர்ச்சியாளர்களால் படுகொலை செய்யப்பட்ட பின்னர் நடைபெற்ற இடைத்தேர்தலில் போட்டியிட்டு மக்களவை உறுப்பினர் ஆனார். இவர் 2007 முதல் 2009 வரை நாடாளுமன்ற உறுப்பினராகப் பணியாற்றினார்.
# அபா மகதோ



**அபா மகதோ** (*Abha Mahato*; பிறப்பு அக்டோபர் 27,1964) சார்க்கண்டின் ஜம்சேத்பூரைச் சேர்ந்த இந்திய நாடாளுமன்ற மேனாள் உறுப்பினர் ஆவார்.  

## தனிப்பட்ட வாழ்க்கை
மகதோ 1964ஆம் ஆண்டில் தியோகரில் (அப்போது பீகார் மாநிலத்தில்) பிறந்தார். இவர் தியோகர் கல்லூரியில் (பாகல்பூர் பல்கலைக்கழகம்) கல்வி பயின்றார். இங்கு இவர் அரசியல் அறிவியலில் இளங்கலைப் பட்டம் பெற்றார்.  

முன்னாள் மக்களவை உறுப்பினரான சைலேந்திர மகதோவை மணந்தார். இந்த இணையருக்கு இரண்டு மகன்கள் உள்ளனர்.  

## அரசியல்
பாரதிய ஜனதா கட்சி உறுப்பினராக ஜம்ஷெத்பூர் மக்களவைத் தொகுதியிலிருந்து 12 மற்றும் 13வது மக்களவைக்கு மகதோ தேர்ந்தெடுக்கப்பட்டார். வர்த்தகம், நிலக்கரி, ஜவுளி, பெண்கள் அதிகாரமளித்தல் மற்றும் பெண்கள் தொடர்பான சட்டங்கள் தொடர்பான பல்வேறு நாடாளுமன்றக் குழுக்களில் உறுப்பினராக இருந்துள்ளார். இவர் பாரதிய ஜனதா கட்சி விட்டு வெளியேறி 27 பிப்ரவரி 2019 அன்று இந்திய தேசிய காங்கிரசில் சேர்ந்தார்.
# சசி பாஞ்சா



**சசி பாஞ்சா** ஒரு மருத்துவரும் அரசியல்வாதியும் ஆவார். இவர் தற்போது மேற்கு வங்க அரசாங்கத்தின் தொழில்கள், வர்த்தகம் மற்றும் நிறுவனங்கள் மற்றும் பெண்கள் மற்றும் குழந்தைகள் மேம்பாடு மற்றும் சமூக நலத் துறைக்கான அமைச்சரவை அமைச்சராகப் பணியாற்றுகிறார்.  

## இளமை
ஆந்திராவின் தெனாலி நகரைச் சேர்ந்த தெலுங்கு குடும்பத்தில் பாஞ்சா பிறந்தார். இவரது தந்தை பிள்ளலமாரி டி கிருஷ்ணையா இந்துஸ்தான் மோட்டார்ஸ் நிறுவனத்தில் தலைமை தொழில்துறை பொறியாளராக இருந்தார். கொல்கத்தாவில் உள்ள இரா. கோ. கர் மருத்துவக் கல்லூரி மற்றும் மருத்துவமனையில் அல்ட்ராசவுண்ட் மற்றும் கருவுறாமை பயிற்சியில் நிபுணத்துவத்துடன் இளநிலை மருத்துவம் மற்றும் அறுவையியல் கல்வியினை முடித்தார். இவர் மூத்த அரசியல்வாதி அஜித் குமார் பாஞ்சாவின் மகன் பிரசுன் குமார் பாஞ்சாவை மணந்தார்.  

## அரசியல்
2010ஆம் ஆண்டில் கொல்கத்தா மாநகராட்சியின் உறுப்பினராகத் தேர்ந்தெடுக்கப்பட்ட பாஞ்சா, கல்விப் பொறுப்பில் மாநகரக் குழுவின் உறுப்பினராக நியமிக்கப்பட்டார்.  

பாஞ்சா 2011இல் சியாம்புகூர் சட்டமன்றத் தொகுதியிலிருந்து மேற்கு வங்க மாநில சட்டமன்றத்திற்குத் தேர்ந்தெடுக்கப்பட்டார். இதே தொகுதியிலிருந்து 2016 மற்றும் 2021-இல் மீண்டும் தேர்ந்தெடுக்கப்பட்டார்.  

பாஞ்சா மேற்கு வங்க அமைச்சரவையில் மாநில அமைச்சராகச் சேர்க்கப்பட்டார். திசம்பர் 2013-இல் பெண்கள் மற்றும் குழந்தைகள் நல அமைச்சகத்தின் பொறுப்பு வழங்கப்பட்டது. மே 2014-இல், சமூக நலத்துறையின் கூடுதல் பொறுப்பு இவருக்கு வழங்கப்பட்டது.  

2021ஆம் ஆண்டில் மம்தா பானர்ஜி தலைமையில் மேற்கு வங்க மாநிலத்தின் 21வது அமைச்சரவைக் குழுவின் ஒரு அமைச்சராகப் பதவியேற்றார்.